આ ત્રણ ઑફિસરોમાં સૌથી પહેલું નામ હાલના ડિરેક્ટર જનરલ શિપિંગ ગૌતમ ચૅટરજીનું છે. આ પહેલાં ગૌતમ ચૅટરજી હાઉસિંગ સેક્રેટરી હતા અને એ પહેલાં તે મ્હાડાના ચીફ રહી ચૂક્યા છે. તેમણે લ્ય્ખ્ના ચીફ તરીકે પણ કામ કરેલું છે. ધારાવી રીડેવલપમેન્ટ પ્રોજેક્ટ પણ ફરી પાટે ચડાવવામાં તેમની મહત્વની ભૂમિકા રહેલી છે તેમ જ ધારાવી સેક્ટર પાંચનું ડેવલપમેન્ટ સરકારે જાતે કરવું એ માટે પણ તેમણે સરકારને સમજાવવામાં મહત્વનું યોગદાન આપ્યું છે. તે જ્યારે હાઉસિંગ ડિપાર્ટમેન્ટમાં હતા ત્યારે ફાઇલો બહુ ધીમી ગતિએ પાસ થતી હતી. જોકે તેમના કૅરૅક્ટર પર કોઈ ડાઘ લાગ્યો નથી. ગૌતમ ચૅટરજી હાઉસિંગ ડિપાર્ટમેન્ટના માનીતા છે અને સ્ટેટ હાઉસિંગ મિનિસ્ટ્રીએ પણ તેમના કાર્યને બિરદાવ્યું છે. જ્યારે ગૌતમ ચૅટરજીને આ બાબતે પૂછવામાં આવ્યું ત્યારે તેમણે કહ્યું હતું કે તેઓ આ ન્યુઝ પહેલી વાર સાંભળી રહ્યા છે. તેમણે કહ્યું હતું કે ‘મને એ જાણીને આનંદ થાય છે કે મેં જેના પર કામ કરેલું એ હવે હકીકતમાં થવા જઈ રહ્યું છે. જોકે મને એ જાણીને નવાઈ લાગી છે કે રિયલ એસ્ટેટ રેગ્યુલેટરી ઑથોરિટીના ચીફ તરીકે તેઓ મારું નામ વિચારી રહ્યા છે. મને એ બાબતે કોઈ જાણ કરવામાં નથી આવી કે મેં એ વિશે ક્યાંય સાંભળ્યું પણ નથી.’